اتا

أتا هى كلمه تركيه معناها " اب " بتدخل فى تركيب كذا لقب زى " أتابك " و كانت اصل لفظ مستخدم بيتسمى بيه الوصى او مؤدب الامرا الاطفال ايام السلاجقه و سلطنة الروم فى الأناضول فكان اللى بيقومو بعملية تأديب الامرا الاطفال امرا كبار بيقربولهم من جهة الاب فكان بالتالى لقب ثابت بيتلقب بيه الامرا الكبار. الكلمه دخلت مصر فى عصر الدوله المملوكيه و بقى بيتلقب بيها الامير المسئول عن الجيش و اتضافت للكلمه كلمة " بك " يعنى " سيد " فبقت " أتابك " يعنى " الاب السيد " و بقى بيتقال " أتابك العسكر " اللى بكلام دلوقتى معناه القائد الاعلى للقوات المسلحه.

تصنيف:ألقاب و مصطلحات مملوكيه